Di dalam nama orang Melayu, tiada nama keluarga. Nama *Jalil* merupakan nama bapa, dan orang berkenaan harus dirujuk oleh nama yang diberikan, *Isham*. Perkataan terbitan Arab "bin" atau "binti"/"binte" (sekiranya digunakan) masing-masing bermaksud 'anak lelaki kepada' atau 'anak perempuan kepada'.

**Hizatul Isham bin Abdul Jalil** atau lebih dikenali sebagai **Isham Jalil**, ialah seorang ahli politik Malaysia. Beliau dilantik sebagai Ahli Majlis Kerja Tertinggi Pertubuhan Kebangsaan Melayu Bersatu (UMNO) di bawah pimpinan Presiden Ahmad Zahid Hamidi sejak Jun 2022. Pada November 2022, beliau dilantik sebagai Ketua Penerangan UMNO bagi menggantikan Shahril Sufian Hamdan yang telah meletakkan jawatan. Pada pemilihan UMNO tahun 2022, Isham telah bertanding ke jawatan Ahli Majlis Tertinggi UMNO dan telah menang dengan majoriti undi di 101 bahagian UMNO di seluruh negara.

Pendidikan
----------

Beliau menamatkan pengajian Sarjana Muda Kelas Pertama (Kejuruteraan) di Universiti Bristol dan menamatkan Sarjana Pentadbiran Perniagaan (Kewangan) dalam bidang kewangan di The Wharton School, Universiti Pennsylvania dan juga Sarjana Dasar Awam (Politik, Ekonomi dan Undang-undang) dari Universiti Harvard.

Kerjaya
-------

Isham Jalil pernah berkhidmat di Pejabat Perdana Menteri di bawah bekas Perdana Menteri yang ke-6, Najib Razak dimana beliau ditugaskan menjadi Pegawai Khas Kepada YAB Perdana Menteri, dan juga Pengarah (JUSA B) di Pejabat Perdana Menteri. Isham juga pernah berkhidmat di Unit Perancang Ekonomi Jabatan Perdana Menteri. Sebelum itu, beliau menjadi Pengurus dan Eksekutif di Tenaga Nasional Berhad selama 9 tahun.

Kerjaya Politik
---------------

Isham Jalil bergerak aktif bersama parti Barisan Nasional dan UMNO. Sebelum menjadi Ahli Majlis Kerja Tertinggi UMNO, beliau adalah Ketua Penerangan Barisan Nasional Selangor. Dalam pilihan raya umum 2022, beliau telah dicalonkan untuk bertanding bagi kerusi parlimen Shah Alam.

Keputusan Pilihan Raya
----------------------

**Parlimen Malaysia**: P108 Shah Alam, Selangor| Tahun | Calon | Undian | Peratusan | Lawan | Undian | Peratusan | Jumlah undian | Majoriti | Keluar mengundi |
| --- | --- | --- | --- | --- | --- | --- | --- | --- | --- |
| 2022 |  | Isham Jalil (BN) | 28,266 | 20.82% |  | Azli Yusof (PH) | **61,409** | **45.23%** | 136,689 | 18,095 | 82.44% |
|  | Afif Bahardin (PN) | 43,314 | 31.90% |
|  | Muhammad Rafique Rashid Ali (PEJUANG) | 2,781 | 2.05% |

Rujukan
-------

1. ↑  Isham Jalil appointed to Umno Supreme Council
2. ↑
3. ↑  "Biodata Isham Jalil". 6 November 2022. Dicapai pada 6 November 2022.
4. ↑  Former Special Officer to the Prime Minister a Chief Minister Candidate?
5. ↑  "PM's aide prospective candidate for S'gor MB post". *Malaysia Kini*. 24 March 2018. Dicapai pada 6 November 2022.
6. ↑  "UMNO Shah Alam sokong Isham Jalil calon PRU15". *Sinar Harian*. 1 November 2022. Dicapai pada 6 November 2022.
7. ↑  Isham Jalil is the new Information Chief of BN Selangor
8. ↑  "GE15: Barisan's Isham in four-cornered fight for Shah Alam". *The Star*. 5 November 2022. Dicapai pada 6 November 2022.

Pautan Luar
-----------

* Laman Sesawang Rasmi Isham Jalil
* Isham Jalil di Facebook
* Isham Jalil di TikTok




|  |  |
| --- | --- |
| Flag of MalaysiaPolitician icon | Rencana berkenaan ahli politik di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s